બાબાનુ બંકર, જે કે નવા મંદિરથી 1000 ફૂટ ઉંચાઈ પર છે, લાલ અને પીળા રંગોથી સજાવેલું છે. સીડી પણ લાલ રંગની અને પિલર પીળા રંગના. સીડીની બન્ને બાજુ રેલિંગ પર નીચેથી ઉપર સુધી ઘંટડીઓ બાંધેલી છે. બાબાના બંકરમાં નોટો રાખી છે. આ નોટોમાં લોકો પોતાની માનતા લખે છે એવું માનવામાં આવે છે કે તેમાં લખેલી દરેક માનતા પૂરી થાય છે. આજ રીતે બંકરમાં એક એવી જગ્યા છે જ્યાં લોકો સિક્કા નાખે છે જો તે સિક્કો તેમને પાછો મળી જાય તો તે ભાગ્યશાળી માનવામાં આવે છે. પછી તેને હંમેશા માટે પોતાના પર્સ કે તિજોરીમાં રાખવાની સલાહ આપવામાં આવે છે. બન્ને જગ્યાનું સંપૂર્ણ સંચાલન આર્મી દ્વારા જ કરવામાં આવે છે.